recursal/SuperWikiNEXT-32B huggingface dataset:
**ஜிதேந்திர பிரசாதா (Jitendra Prasada)** (1938 நவம்பர் 12- 2006 சனவரி 16  ) ஓர் இந்திய அரசியல்வாதியான இவர் இந்திய தேசிய காங்கிரசின் முன்னாள் துணைத் தலைவராக இருந்தார். 1991இல் ராஜீவ் காந்தி மற்றும் 1994இல் பி.வி.நரசிம்ம ராவ் போன்ற இந்தியாவின் இரண்டு பிரதமர்களின் அரசியல் ஆலோசகராகவும், இருந்தார்.

பிரசாத் , 2000 நவம்பர் 9, அன்று காங்கிரசு கட்சியின் தலைவர்த் தேர்தலில் சோனியா காந்திக்கு எதிராகப் போட்டியிட்டார். ஆனால் இவர் தோற்கடிக்கப்பட்டார். இவர் 2001 சனவரி 16 அன்று புதுடில்லியில் நோயால் இறந்தார்.

தனிப்பட்ட வாழ்க்கை
------------------

ஜிதேந்திர பிரசாத், குன்வர் ஜோதி பிரசாத் மற்றும் பமீலா தேவி ஆகியோருக்கு சாஜகான்பூரில் 1938 நவம்பர் 12 அன்று பிறந்தார். இவரது பாட்டி பூர்ணிமா தேவி இரவீந்திரநாத் தாகூரின் மருமகள் மற்றும் தாய் பமீலா தேவி கபுர்தலா மாநில அரச குடும்பத்தைச் சேர்ந்தவர் ஆவார்.

இவர், சாம் இக்கின்பாதாம் வேளாண்மை, தொழில்நுட்பம் மற்றும் அறிவியல் நிறுவனத்தில் கல்வி பயின்றார். நைனித்தால், செர்வுட் கல்லூரி, இலக்னோ கொல்வின் தாலுக்தார் கல்லூரி போன்ற கல்வி நிறுவனங்களிலும் பயின்றார். இவர் 1973 சனவரி 27, அன்று காந்தா என்பவரை மணந்தார். இந்த தம்பதியருக்கு ஜிதின் பிரசாதா என்ற மகனும், ஜானவி என்ற மகளும் உள்ளனர். ஜிதேந்திர பிரசாத்தின் குடும்பம் சாஜகான்பூரின் பிரசாத் பவனில் வசிக்கிறது.

அரசியல் வாழ்க்கை
----------------

பிரசாத் 1970இல் உத்தரபிரதேச சட்ட மேலவையின் உறுப்பினராக அரசியலில் நுழைந்தார். ஷாஜகான்பூர் தொகுதியில் இருந்து 1971இல் 5 வது மக்களவைக்கு தேர்ந்தெடுக்கப்பட்டார். அதே தொகுதியில் இருந்து 1980 மற்றும் 1984 ஆம் ஆண்டுகளில் மக்களவைக்கு மீண்டும் தேர்ந்தெடுக்கப்பட்டார். 1994 முதல் 1999 வரை மாநிலங்களவையில் உறுப்பினராக இருந்தார். சாஜகான்பூர் தொகுதியில் இருந்து 1999இல் மீண்டும் 13 வது மக்களவைக்கு தேர்ந்தெடுக்கப்பட்டார்.

மேற்கோள்கள்
-----------

1. 1 2 3  "Lok Sabha - Synopsis of Debates, February 19, 2001". Indian Parliament website. Archived from the original on 15 ஜூன் 2011. பார்க்கப்பட்ட நாள் 27 March 2010. `{{cite web}}`: Check date values in: `|archive-date=` (help)
2. ↑  "Congress president elections : Sonia vs Jitendra Prasad". 6 November 2000. Archived from the original on 30 June 2013. பார்க்கப்பட்ட நாள் 28 May 2013.
3. ↑  "India Today Magazine Issue - Dated February 24, 2020". *www.indiatoday.in*.

வெளி இணைப்புகள்
---------------

* Biographical sketch from Parliament of India records
**செங்குரங்கு** (*Macaca sinica*) எனப்படுவது இலங்கைக்குத் தனிச்சிறப்பான ஒரு சிறு குரங்கினமாகும். சிங்களத்தில் இது *ரிளவா* (රිළවා) என அழைக்கப்படுகிறது. இதன் தலையில் தொப்பி போன்ற அமைப்பில் தலைமுடிகள் செறிந்து வடிவமைந்திருக்கும்.

கூட்டமாக வாழும் இவ்வினம் ஓரணியில் கிட்டத்தட்ட 20 தனியன்கள் வரை கொண்டிருக்கும். செங்குரங்குகளின் தலையும் உடலும் சேர்ந்து 35-55 செமீ வரையும், வாலின் நீளம் 40-60 செமீ வரையும் இருப்பதோடு 8.5 கிலோகிராம் வரை எடை கொண்டிருக்கும்.

செங்குரங்குகள் இலங்கையின் பல்வேறு பகுதிகளிலும் பரவி வாழ்ந்த போதிலும் பண்பாட்டு முக்கோணப் பகுதியில் ஏராளமாகக் காணப்படும். நிறைய பௌத்த விகாரைகள் காணப்படும் அப்பகுதியில் இவை பெரிதும் வாழ்வதால், *விகாரைக் குரங்கு* என்றும் அழைக்கப்படுவதுண்டு.

செங்குரங்குகளில் மூன்று துணையினங்கள் அறியப்பட்டுள்ளன. அவையாவன:

* உலர் வலயச் செங்குரங்கு, *Macaca sinica sinica*
* ஈர வலயச் செங்குரங்கு, *Macaca sinica aurifrons*
* மலை நாட்டுச் செங்குரங்கு, *Macaca sinica opisthomelas*

பரம்பல்
-------

ஒன்றையொன்று கவனித்துக் கொள்ளல்
உலர் வலயச் செங்குரங்குகள் (*M. s. sinica*) வவுனியா, மன்னார் என்பவற்றிலும், அனுராதபுரம், பொலன்னறுவை, புத்தளம், குருணாகல் மாவட்டங்களின் தாழ் நிலங்களிலும் மொனராகலை, அம்பாந்தோட்டை மாவட்டங்களின் வறண்ட பகுதிகளிலும் காணப்படுகின்றன.

ஈர வலயச் செங்குரங்குகள் (*M. s. aurifrons*) கேகாலை மாவட்டம், குருணாகல் மாவட்டத்தின் சில பகுதிகள் என்பவற்றில் உலர் வலயச் செங்குரங்களுடன் சேர்ந்து வசிக்கின்றன. இவை இலங்கையின் தென்மேற்குப் பகுதிகளான காலி, மாத்தறை மாவட்டங்களிலும் களு கங்கைக்கு அருகிலும் காணப்படுகின்றன.

மலை நாட்டுச் செங்குரங்கு (*M. s. opisthomelas*) அண்மையில் அடையாளங் காணப்பட்ட ஒரு வேறுபட்ட துணையினமாகும். இவற்றை (இரத்தினபுரி மாவட்டத்தின் எல்லையுடன்) மத்திய மலை நாட்டின் தென்மேற்குப் பகுதி முழுவதிலும் நுவரெலியா மாவட்டத்திலும் காணலாம். இவற்றை ஹக்கலை தாவரவியல் பூங்காவைச் சூழவுள்ள பகுதிகளிலும் ஏனைய குளிர்ச்சியான கால நிலை கொண்ட மலைக்காட்டுப் பகுதிகளிலும் காணலாம். இவற்றை திருகோணமலையில் திருக்கோணேஸ்வரம் கோயிலுக்கு அருகிலும் காணலாம்.

சீகிரியாப் பகுதியில் காணப்படும் உலர் வலயச் செங்குரங்கு

மேற்கோள்கள்
-----------

1. ↑  "*Macaca sinica*". *பன்னாட்டு இயற்கைப் பாதுகாப்புச் சங்கத்தின் செம்பட்டியல் பதிப்பு 2008*. பன்னாட்டு இயற்கைப் பாதுகாப்புச் சங்கம். 2008.
2. ↑  Yapa, A.; Ratnavira, G. (2013). *Mammals of Sri Lanka*. Colombo: Field Ornithology Group of Sri Lanka. பக். 1012. பன்னாட்டுத் தரப்புத்தக எண்:978-955-8576-32-8.
3. ↑  "The photographs of Macaca sinica opisthomelas, August 2018". *Independent Travellers*. independent-travellers.com. பார்க்கப்பட்ட நாள் January 23, 2019.

வெளித் தொடுப்புகள்
------------------

விக்கியினங்கள் தளத்தில் பின்வரும் தலைப்பில் தகவல்கள் உள்ளன:
***செங்குரங்கு***

* ARKive - செங்குரங்கின் *(Macaca sinica)*படங்களும் காணொளிகளும் பரணிடப்பட்டது 2006-05-06 at the வந்தவழி இயந்திரம்
* பிபிசி - அறிவியலும் இயற்கையும் - விலங்குகள் - செங்குரங்கு
* வுல்ப்காங் டிட்டுசு - செங்குரங்கு ஆய்வாளர் பரணிடப்பட்டது 2007-02-27 at the வந்தவழி இயந்திரம்
**ஜிவித்புத்ரிகா** (*Jivitputrika*) (ஜித்தியா என்றும் அழைக்கப்படுகிறது) என்பது மூன்று நாட்கள் நீடிக்கும் இந்து பண்டிகையாகும். இது ஐப்பசி மாதத்தில் கிருஷ்ண- பட்சத்தின் ஏழாவது முதல் ஒன்பதாம் சந்திர நாள் வரை கொண்டாடப்படுகிற. இது முக்கியமாக இந்திய மாநிலங்களான பீகார், சார்க்கண்டு ,உத்தரப்பிரதேசம்  , நேபாளத்தின் மைதிலி, மகதி , போச்புரி பேசும் பகுதிகளில் கொண்டாடப்படுகிறது. இதில் தாய்மார்கள் தங்கள் குழந்தைகளின் நலனுக்காக (தண்ணீர் குடிக்கமலிருந்து) நோன்பு கடைபிடிக்கிறார்கள்.

சடங்குகள்
---------

இது மூன்று நாள் திருவிழாவாகும்.

* நஹாய்-காய் : முதல் நாள் நஹாய்-காய், தாய்மார்கள் குளித்த பின்னரே உணவு உண்கின்றனர். நெய் மற்றும் இந்துப்பு கொண்டு தயாரிக்கப்படும் சைவ உணவை உண்கின்றனர்.
* குர்-ஜிதியா அல்லது ஜிவிபுத்ரிகா நாள்: இது இரண்டாவது நாள் , இதில் தாய்மார்கள் தண்ணீர் கூட அருந்தாமல் கடுமையான விரதத்தை கடைபிடிக்கிறார்கள்.
* பரணம்: தாய்மார்கள் நோன்பு திறக்கும் மூன்றாவது நாள் இது. காய்கறிகள்,கீரைகள், இலைகள், மதுவா ரொட்டி போன்ற பல்வேறு சுவையான உணவுகள் தயாரிக்கப்படுகின்றன.

புராணக் கதை
-----------

ஒரு கதையின் படி, ஜிமுத்வான்ஹன் என்பவன் கந்தர்வர்களின் அரசராவான். அவன் தனது இராச்சியத்தை தனது சகோதரர்களுக்கு விட்டுக்கொடுத்து, தனது தந்தைக்கு சேவை செய்ய காட்டுக்குச் சென்றான். அங்கே ஒரு வயதான பெண் துக்கத்தில் இருப்பதைக் கண்டான். அவள் தான் நாகவம்சத்தைச் (பாம்புகளின் குடும்பம்) சேர்ந்தவள் என்று சொன்னாள். அவள் தன் ஒரே மகனை கருடனுக்கு மறுநாள் உணவளிக்க வேண்டும். ஜிமுத்வான்ஹன் அவளது ஒரே மகனைப் பாதுகாப்பதாக உறுதியளித்தான். மறுநாள் பாறைப் படுக்கையில் படுத்து கருடனுக்குத் தன்னை அர்ப்பணித்தான். கருடன் வந்து தன் நகங்களால் ஜிமுத்வான்ஹனைத் தாக்கினான். ஜிமுத்வான்ஹன் அமைதியாக இருந்தான். பிறகு கருடன் தாக்குவதை நிறுத்தியது. கருடன் அவனது அடையாளத்தைப் பற்றி விசாரித்தது. பின்னர் ஜிமுத்வான்ஹன் முழு கதையையும் விவரித்தான். அவனது கருணையால் ஈர்க்கப்பட்ட கருடன், நாகவம்சத்தவரிடமிருந்து எவரையும் உணவாகக் கோரமாட்டேன் என்று உறுதியளித்தது. இந்த புராணத்தை போற்றுவதற்காக தாய்மார்கள் தங்கள் குழந்தைகளின் நலனுக்காக விரதம் இருக்கிறார்கள்.

சான்றுகள்
---------

1. ↑
2. ↑  "Jivitputrika Vrat 2016 (Jitiya 2016) Date & Hindu Panchang - Indian Astrology". July 18, 2016. Archived from the original on ஜனவரி 25, 2017. பார்க்கப்பட்ட நாள் September 4, 2016. `{{cite web}}`: Check date values in: `|archive-date=` (help)
3. ↑  "Jivitputrika Vrat 2020 Date, Time & Significance". பார்க்கப்பட்ட நாள் 9 September 2020.
4. ↑  "Significance of Jivitputrika Vrat". Archived from the original on 2020-09-30. பார்க்கப்பட்ட நாள் 2021-12-21.

விக்கிமீடியா பொதுவகத்தில்,  
 ***ஜிவித்புத்ரிகா***   
என்பதில் ஊடகங்கள் உள்ளன.
ஒரு வகை ஜோல்னா பை**ஜோல்னா பை** அல்லது **தோள் பை** (Tote bag) என்பது துணியால் தைக்கப்பட்ட ஒரு வகை பை ஆகும்.

ஜோல்னா பையானது 1970 களில், பிரபலமாக இருந்த பை ஆகும். அப்போது பத்திரிக்கையாளர்கள், எழுத்தாளர்கள், சமூக செயற்பாட்டாளர்கள், பள்ளிச் சிறுவர்கள் என பலரும் பயன்படுத்தி வந்தனர்.

பெயராய்வு
---------

ஜோல்னா பை என்பது தோள்நால்ப் பை என்பதின் திரிபு ஆகும். இது தோள்+நால்+பை என்ற சொல்களின் சேர்க்கையாகும். தோள் என்பது தோள்பட்டையையும், நாலுதல் என்பது தொங்குதல் என்பதையையும் பொருளாக கொண்டது.

வடிவமைப்பு
----------

இது மிக எளிமையானதாகவும், குறைந்த விலை கொண்டதுமாகவும், நீண்ட காலம் உழைக்கக்கூடியதும் ஆகும். ஒரு எளிய பையின் இரு முனைகளை இணைக்கும் வகையில் நீண்ட பட்டை அமைக்கப்பட்டிருக்கும்வகையில் இது இருக்கும்.

தற்காலத்தில்
------------

முன்பு மங்கிய நிறங்களில்தான் ஜோல்னா பைகள் பெரும்பாலும் இருந்தன. தற்காலத்தில் வண்ண வண்ண நிறங்களில், வாசகங்கள் பொறிப்பது, எம்பிராய்டரி உள்ளிட்ட வேலைப்பாடு செய்யப்பட்டு, நேர்த்தியாக கிடைக்கின்றன.

மேலும் இது அறிவு ஜீவிகளின் அடையாளமாகவும் கருதப்படுகிறது. இந்தப் பையை பயன்படுத்தும் பிரபல நபர் மேற்கு வங்க முதலமைச்சர் மம்தா பானர்ஜி ஆவார்.

மேற்கோள்கள்
-----------

1. ↑  ச. ச. சிவசங்கர் (மார்ச் 30 2018). "ஜோல்னாவுக்கு வந்தனம்". *தி இந்து தமிழ்*.
2. ↑  "Log into Facebook". *Facebook* (in ஆங்கிலம்). பார்க்கப்பட்ட நாள் 2022-06-23. `{{cite web}}`: Cite uses generic title (help)
3. ↑  "ஜோல்னா பையின் புது வடிவம்!". *கட்டுரை*. seithupaarungal.com. 3 ஏப்ரல் 2013. பார்க்கப்பட்ட நாள் 3 ஏப்ரல் 2018. `{{cite web}}`: Check date values in: `|accessdate=` and `|date=` (help)
[*தொடர்பிழந்த இணைப்பு*]
**கடையர்** (*Kadaiyar*) எனப்படுவோர் தமிழ்நாடு மற்றும் இலங்கையில் வாழும் ஒரு பட்டியல் சாதியினர் ஆவர். இச்சமூகம் தேவேந்திர குல வேளாளர் சமுதாயத்தின் ஒரு உட்பிரிவாக கருதப்படுகின்றனர். இவர்கள் *கடைசியர்* என்றும் அழைக்கப்படுகின்றனர்.

சொற்பிறப்பியல்
--------------

*கடையர்* என்பது "குறைந்த" அல்லது "குறைந்தது" என்று பொருள்படும். இது *கடை* என்ற தமிழ் வார்த்தையிலிருந்து பெறப்பட்டது.

வரலாறு
------

கல்வெட்டுகளிலும் பட்டயங்களிலும் கடையர், கடையார் , டைசியர், கடசர், சேனை கடையர், கடைஞர் என இம்மக்கள் அழைக்கப்பட்டுள்ளனர். இந்த மக்களுக்கு *பட்டங்கட்டியர்* என்ற குலப்பெயரும் உண்டு. பாரம்பரியமாக மருத நிலத்திலும், ஆறுகளின் கடைமடைப் பகுதிகளில் மீன்பிடித்து வாழ்ந்த இம்மக்கள், தங்கள் நாடோடிப் பண்பால் கடற்புரம் நோக்கி நகர்ந்திருக்க வேண்டும் என கருதப்படுகின்றனர்.

தொழில்
------

இவர்கள் பாரம்பரியமாக கரையோர மீன்பிடித்தலோடு, முத்துக் குளித்தல், சங்கு குளித்தல், கடற்பாசி சேகரித்தல், சுண்ணாம்பு நீற்றல், கடலோர விவசாயம், சுண்ணாம்பு எடுத்தல் மற்றும் சங்கு தொடர்பான தொழில்கள், கடல் பூச்சிகளை காயவைத்து விற்பனை செய்தல் போன்ற கடலோர தொழில்களில் ஈடுபட்டுள்ளனர். திருநெல்வேலி, தென்காசி மாவட்டங்களில், சுளவு(முறம்), பனை ஓலை தொழில் செய்தும் வருகின்றனர்.

ஊர்களும் சமயங்களும்
-------------------

ஆதிக் கிறித்தவர்களாக வேர்க்கோடு, ஓலைக்குடா, ஆத்தக்காடு, செம்மடம், அரியான்குண்டு, நொச்சிவாடி, தங்கச்சிமடம், அக்காள்மடம், தண்ணீர்ஊற்று, போன்ற ஊர்களில் வாழ்ந்து வருகின்றனர்.

மேலும் இராமநாதபுரம் மாவட்டத்தில் திருப்பாலைக்குடி, மோர்ப்பண்ணை, முள்ளிமுனை, க. கொ. பட்டிணம், மு. வ. பட்டிணம், தொண்டி, தீா்த்தாண்டதாணம் ஆகிய ஊர்களில் இந்து மதத்தை தழுவி வாழ்ந்து வருகின்றனர்.

காரங்காடு கிராமத்தில் கிறித்தவர்களாக வாழ்ந்து வருகின்றனர். காரங்காடு கிராமத்திலிருந்து இடம் பெயர்ந்து கண்கொள்ளான் பட்டிணம் மற்றும் தஞ்சை மாவட்டம் கொள்ளிக்காடு கிராமத்திலும் வசித்து வருகின்றனர்.[]

உட்பிரிவில் சேர்க்க எதிர்ப்பு
-----------------------------

இவர்கள் தேவேந்திரகுல வேளாளர் சாதியில் ஒரு பிரிவினர் எனக்கூறி இம்மக்களின் ஒப்புதல் இல்லாமலேயே, தேவேந்திர குல வேளாளர் பிரிவில் இணைப்பதற்கான முயற்சியில் சில மாற்றுச் சமூகத்தலைவர்கள் பரிந்துரைத்துள்ளதாகவும், அரசும் இந்த இணைப்பை பரிசீலனை செய்து வருவதை இம்மக்கள் எதிர்த்து வருகின்றனர்.

மேற்கோள்கள்
-----------

1. ↑  "கடையர் | அகராதி | Tamil Dictionary". *agarathi.com*. University of Madras Lexicon. பார்க்கப்பட்ட நாள் 2018-06-03. `{{cite web}}`: Cite has empty unknown parameter: `|dead-url=` (help)
2. ↑  ஜோ டி குருஸ் (18 மார்ச் 2019). "சமூகக் கடத்தலுக்குள்ளாக்கப்படும் கடையர் இனமக்கள்". *கட்டுரை*. இந்து தமிழ். பார்க்கப்பட்ட நாள் 21 மார்ச் 2019. `{{cite web}}`: Check date values in: `|accessdate=` and `|date=` (help)
**அப்துல் கலாம் மணிமண்டபம்** என்பது தமிழ்நாட்டின், இராமநாதபுரம் மாவட்டம், இராமேசுவரம்  தீவில் பேக்கரும்பு என்ற இடத்தில் அமைந்துள்ள அப்துல் கலாம் நினைவிடத்தில் அமைக்கப்பட்டுள்ள ஒரு நினைவு மண்டபமாகும். இது சுமார் மூன்றரை ஏக்கர் பரப்பளவில் அமைக்கப்பட்டுள்ளது இதன் தோற்றம், டெல்லியில் உள்ள குடியரசுத் தலைவர் மாளிகையை பிரதிபலிப்பது போன்று அமைந்துள்ளது.

கட்டுமானம்
----------

இந்த மணிமண்டபமானது இந்திய ஒன்றிய அரசால் சுமார் 20 கோடி ரூபாய் மதிப்பில் அமைக்கப்பட்டுள்ளது. மணிமண்டபத்தைக் கட்டப் பயன் படுத்தப்பட்ட மஞ்சள் நிற பளிங்கு கற்கள், ராஜஸ்தான் மாநிலம் ஜோத்பூரில் இருந்தும், சிவப்பு நிற கற்கள் ஆக்ராவில் இருந்தும் கொண்டுவரப்பட்டன. கிருஷ்ணகிரியில் இருந்து கொண்டு வரப்பட்டு தரையில் பதிக்கப்பட்டுள்ள கிரனைட் கற்கள் 150 மி.மீ. தடிமன் கொண்டவையாக உள்ளன. இதனால் ஆண்டுக்கணக்கில் தினந்தோறும் 3 ஆயிரம் பார்வையாளர்கள் வந்தாலும் தேயாத வகையில் தரை உருவாக்கப்பட்டுள்ளது.

மண்டபத்தின் அமைப்பு
-------------------

மணிமண்டபத்தின் நுழை வாயில் இந்தியா கேட் தோற்றத்தில் உள்ளது. வாயிலை அலங்கரிக்கும் முகப்பு கதவுகள் ஒவ்வொன்றும் 250 கிலோ வீதம், 500 கிலோ எடையுடன் அமைக்கப்பட்டுள்ளன. இந்தக் கதவுகள் மலேசிய தேக்கைப் பயன்படுத்தி, காரைக்குடி செட்டிநாடு தச்சர்களால் வடிவமைக்கப்பட்டுள்ளன.

மண்டபத்தில் இடம்பெற்றவை
-----------------------

இதில் உள்ள கூடம் நான்கு பிரிவுகளாக உள்ளன அவை, அதில் அப்துல் கலாம் விஞ்ஞானி யாகப் பணியாற்றிய காலம், கண்டுபிடிப்புகளை உருவாக்கிய காலம், அறிவியல் ஆலோசகராக பணியாற்றிய காலம், குடியரசுத் தலைவராக பணியாற்றிய காலம் என உள்ளன. மேலும் கலாம் வீணை வாசிப்பது, குடியரசுத் தலைவராக பதவியேற்றபோது குதிரைகள் பூட்டப்பட்ட சாரட் வண்டியில் வருவது, சகோதரர் முத்து மீரா மரைக்காயர், உலகத் தலைவர்கள் மற்றும் குழந்தைகளுடன் கலாம் இருக்கும் ஓவியங்கள் தீட்டப்பட்டுள்ளன கலாம் தொடர்பான ஓவியங்கள், ஒளிப்படங்கள், கலாம் கண்டுபிடிப்பின் மாதிரிகள், கலாம் பயன்படுத்திய பொருட்கள், நூல்கள், உடைகள் உள்ளிட்டவை இந்த மணிமண்டபத்தில் பார்வைக்கு வைக்கப்பட்டுள்ளன. மேலும், குழந்தைகளுடன் கலாம் விளையாடுவது, குழந்தைகளுடன் கிரகங்களை பார்வையிடுவது, குழந்தைகளை புத்தகங்கள் படிக்கத் தூண்டுவது, குழந்தை களை கைத் தூக்கி உதவுவது உள்ளிட்ட 4 சிலைகள் அமைக்கப்பட்டுள்ளன.

கலாம் சமாதியை ஒட்டி வட்ட வடிவில் சிறப்பு பிரார்த்தனை கூடமும், கலாம் பயன்படுத்திய உடைகள், புத்தகங்கள், 200 அரிய வகை புகைப்படங்கள், கலாம் நினைவிடத்தின் பின்புறம் அக்னி ஏவுகணையின் மாதிரி வடிவமும் நிறுவப்பட்டுள்ளன. விரைவில் நினைவிடம் அருகிலேயே அறிவுசார் மையம், கலையரங்கம், கோளரங்கம், வாகனம் நிறுத்தும் இடம் ஆகியவையும் அமைக்கப்படும் என எதிர்பார்க்கப்படுகிறது. இந்த மணிமண்டபம் இந்தியப் பிரதமர் நரேந்திர மோதியால் 2017 சூலை 27 அன்று திறந்துவைக்கப்பட்டது.

மேற்கோள்கள்
-----------

1. ↑  "Official Name as given by Press Information Bureau, Government of India". Archived from the original on அக்டோபர் 23, 2016.
2. ↑  K, Smitha. T (30 December 2015). "Construction of Memorial To President Kalam Begins". *NDTV*. .
3. ↑  "ராமேஸ்வரம் மணிமண்டபத்தில் மக்கள் ஜனாதிபதி கலாமின் காலத்தால் அழியாத ஓவியங்கள்". *கட்டுரை*. ஒன் இந்தியா. பார்க்கப்பட்ட நாள் சூலை 29, 2017.
4. ↑  "அப்துல் கலாம் நினைவிடத்தை திறக்க பிரதமர் மோடி ராமேசுவரம் வருகை: தென் மண்டல ஐ.ஜி நேரில் ஆய்வு". *செய்தி*. தி இந்து. பார்க்கப்பட்ட நாள் 29 சூலை 2017.

வெளியிணைப்புகள்
---------------

விக்கிமீடியா பொதுவகத்தில்,  
 ***ஆ.ப.ஜெ.அப்துல்கலாம் தேசிய நினைவகம்***   
என்பதில் ஊடகங்கள் உள்ளன.
**சகுரா** (*Zakura*), இந்திய நாட்டின் யூனியன் பிரதேசமான சம்மு மற்றும் காசுமீர் மாநிலத்தின் சிறீநகர் மாவட்டத்தில் அமைந்திருக்கும் ஓர் அறிவிக்கப்பட்ட பகுதியும் நகரமுமாகும். இந்த நகரம் அசுரத்பால் தொகுதியின் ஒருங்கிணைந்த பகுதியாக உள்ளது. காசுமீர் பள்ளத்தாக்கு வணிக மையத்திலிருந்து சுமார் 12 கிமீ தொலைவில் அமைந்துள்ளது. கந்தர்பால் மாவட்டம் முனிசிபல் குழுவை சிறீநகர் உடன் இணைக்கும் குறைந்தபட்சம் இரண்டு முக்கிய சாலை இணைப்புகளை வழங்குகிறது. சுக்குரா, சுக்குர் ஆகிய பெயர்களாலும் அறியப்படுகிறது.

நிலவியல்
--------

இப்பகுதி 34°09′32″N 74°49′54″E﻿ / ﻿34.1589887°N 74.8316992°E﻿ / 34.1589887; 74.8316992 வணிக மையமான சிறீநகரில் இருந்து வடக்கு நோக்கி 12 கிமீ தொலைவில் அமைந்துள்ளது.

வரலாறு
------

முதன்மைக் கட்டுரை: சகுரா மற்றும் தெங்போரா படுகொலை
20 ஆம் நூற்றாண்டில் இந்திய ஆயுதப் படைகளால் மனித உயிர்கள் கொல்லப்பட்டதை சகுராவில் வாழும் மக்கள் கண்டனர். அனைத்து கொடூரமான கொலைகளிலும் முக்கிய நிகழ்வு சகுரா படுகொலையாகும். 1990 ஆம் ஆண்டு மார்ச் 1 ஆம் தேதி சிறீநகரில் உள்ள ஜகுரா கிராசிங்கில் காசுமீரில் பொது வாக்கெடுப்பு நடத்துவது தொடர்பான ஐக்கிய நாடுகள் சபையின் தீர்மானத்தை அமல்படுத்தக் கோரி போராட்டக்காரர்கள் கொல்லப்பட்டதே இப்படுகொலைக்கான காரணம் ஆகும். இந்த சம்பவத்தில் 40 பேர் உயிரிழந்தனர்.

மக்கள்தொகையியல்
---------------

சகுரா பகுதியின் அஞ்சல் குறியீடு 190006 ஆகும். காசுமீரி இப்பகுதியின் சொந்த மொழியாகும். மேலும் மக்கள் உருது மற்றும் ஆங்கிலம் சரளமாக பேசுகின்றனர்.

கல்வி
-----

### ஆசிய மருத்துவ அறிவியல் நிறுவனம்

இக்கல்லூரி இப்பகுதியின் சிறந்த மருத்துவக் கல்லூரிகளில் ஒன்றாகக் கருதப்படுகிறது. 2014 காசுமீர் வெள்ளம் ஏற்பட்ட போது தடுப்பூசி மற்றும் ஊசிகள் அளித்து கல்லூரி பெரும் பங்கையும் பங்களிப்பையும் அளித்தது. மருத்துவ உதவிப் பொருள்கள் வெள்ளத்தால் அழிக்கப்படாமல் பாதுகாக்கப்பட்டது இக்கல்லூரியிலேயே ஆகும். பல மனிதர்களின் உயிரைக் காப்பாற்ற கல்லூரி பெரிதும் உதவியது.

மேற்கோள்கள்
-----------

1. ↑  "The Jammu and Kashmir Official Languages Act, 2020" (PDF). The Gazette of India. 27 September 2020. Archived from the original (PDF) on 19 October 2020. பார்க்கப்பட்ட நாள் 4 April 2022.
2. ↑  "introduction about Zukura Srinagar". Archived from the original on 3 March 2016. பார்க்கப்பட்ட நாள் 5 January 2015.
3. ↑  "indiamapia.com". பார்க்கப்பட்ட நாள் 5 January 2015.
4. ↑  "Zakura, Tengpora carnages haunt survivors". *Greater Kashmir* (in அமெரிக்க ஆங்கிலம்). 13 March 2015. பார்க்கப்பட்ட நாள் 10 July 2020.
5. ↑  "pincode.net". பார்க்கப்பட்ட நாள் 5 January 2015.
6. ↑  "education in zukura". Archived from the original on 10 மார்ச் 2015. பார்க்கப்பட்ட நாள் 5 January 2015. `{{cite web}}`: Check date values in: `|archive-date=` (help)
**சசிகுமார் செல்லையா** (*Sashikumar Cheliah*) (பிறப்பு 10 சூன் 1979) சிங்கப்பூரில் பிறந்த ஆத்திரேலிய சமையல்காரர் ஆவார். 2018 ஆம் ஆண்டில் *மாஸ்டர்செஃப் ஆத்திரேலியா*வின் பத்தாவது தொடரில் போட்டியாளராக இருந்த இவர், இறுதியில் நிகழ்ச்சியை வென்றார்.

ஆரம்ப கால வாழ்க்கை
------------------

செல்லையா சிங்கப்பூரில் வளர்ந்தார். அங்கு சுவிஸ் காட்டேஜ் மேல்நிலைப் பள்ளியிலும், இயிசூனின் தொழில்நுட்ப கல்வி நிறுவனத்தின் கல்லூரியில் பயின்றார். இவர் தனது பெற்றோருக்கு ஏழு குழந்தைகளில் மூத்தவர். தனது பன்னிரண்டு வயதில் சிங்கப்பூர் காவல் படையின் சிறப்பு தந்திரோபாயங்கள் மற்றும் மீட்புப் பிரிவில் பணியாற்றினார். அங்கு இவர் தந்திரோபாயங்கள், மீட்பு நடவடிக்கைகள், பயங்கரவாதத்தை எதிர்ப்பது, கடத்தல் மற்றும் கலகப் பிரிவு காவல்துறையில் உயர் பாதுகாப்பு ஆகியவற்றில் பயிற்சி பெற்றார்.

ஒரு செவிலியரான இரபிக்கா என்பவரை மணந்தார். இவர்களுக்கு இரண்டு மகன்கள் உள்ளனர். குடும்பம் 2012 இல் அடிலெயிடுக்குக் குடிபெயர்ந்தது.

அங்கே, ஒர் உணவு விடுதியின் உரிமையாளரான இவரது தாயாரும், அத்தைகளும், குடும்ப உணவைத் தயாரிப்பதை கண்டபின் இவருக்கும் உணவுக்கான இவரது ஆர்வம் தொடங்கியது. இந்திய மற்றும் தெற்காசிய சுவைகளைக் கொண்ட ஒரு இணைவு உணவகத்தைத் திறப்பதே இவரது குறிக்கோள்.

மாஸ்டர்செஃப் ஆத்திரேலியா
------------------------

2018 இல் *மாஸ்டர்செஃப் ஆத்திரேலியா* என்ற நிகழ்ச்சியில் போட்டியிட முதல் 24 இடங்களுக்கு தேர்ந்தெடுக்கப்பட்டார். சூலை 31 அன்று இவர் இறுதிப் போட்டியை எட்டினார். 100 இல் 93 புள்ளிகளுடன் சாதனை படைத்தார்.

மாஸ்டர்செஃப்பிற்குப் பிறகு
--------------------------

மெல்பேர்ணின் ஒரு பகுதியில் *காஜா பை சசி* என்ற பாப்-அப் உணவகத்தை இவர், தொடங்கி சிங்கப்பூர் உணவுகளை வழங்க ஆரம்பித்தார். நவம்பர் 2019 இல், அடிலெய்டில் உணவகமான காஜாவைத் திறந்தார். 2020 ஆம் ஆண்டில், இவரது மகன் இரியான் இளையோருக்கான *மாஸ்டர்செஃப் ஆத்திரேலியாவில்* (தொடர் 3) பங்கேற்றார். ஆனால் அக்டோபர் 13 அன்று வெளியேற்றப்பட்டார்.

மேற்கோள்கள்
-----------

1. ↑  "Sashi Cheliah". *tenplay*. பார்க்கப்பட்ட நாள் 2 August 2018.
2. ↑  "9 Sashi Cheliah Facts As Singapore Celebrates His MasterChef Australia Victory". *mustsharenews.com*. பார்க்கப்பட்ட நாள் 2 August 2018.
3. ↑  "Singapore-born Sashi Cheliah crowned MasterChef Australia champion".. பார்த்த நாள்: 6 September 2018.
4. 1 2 3  "Singapore-Born Home Cooks Wins MasterChef Australia S10 - Star2.com". *star2.com*. 1 August 2018. Archived from the original on 6 செப்டம்பர் 2018. பார்க்கப்பட்ட நாள் 6 September 2018. `{{cite web}}`: Check date values in: `|archive-date=` (help)
5. ↑  "Sashi Cheliah is winning hearts with his smile while cooking at MasterChef - The Indian Down Under". *www.indiandownunder.com.au*. Archived from the original on 6 செப்டம்பர் 2018. பார்க்கப்பட்ட நாள் 6 September 2018. `{{cite web}}`: Check date values in: `|archive-date=` (help)
6. ↑  "Highest score ever: Sashi Cheliah crowned 2018 MasterChef winner". Sydney Morning Herald.. பார்த்த நாள்: 6 September 2018.
7. ↑  "MasterChef winner Sashi Cheliah is opening a pop-up restaurant". *timeout.com*. பார்க்கப்பட்ட நாள் 4 October 2018.
8. ↑  "Gaja by Sashi set to open on Pirie Street". *CityMag*. 29 October 2019.

வெளி இணைப்புகள்
---------------

* முகநூலில் Sashi Cheliah
**கரி ஆனந்தசங்கரி** (*Gary Anandasangaree*) என அழைக்கப்படும் **சத்தியசங்கரி ஆனந்தசங்கரி** கனடிய அரசியல்வாதியும், லிபரல் கட்சி உறுப்பினரும், மனித உரிமை வழக்கறிஞரும், கனடிய அமைச்சரும் ஆவார். இலங்கைத் தமிழரான இவர் 2015 அக்டோபர் 19 இல் நடைபெற்ற பொதுத் தேர்தலில் லிபரல் கட்சியின் சார்பில் இசுக்கார்பரோ-ரூச் பார்க் தொகுதியில் போட்டியிட்டு வெற்றி பெற்று முதற்தடவையாக நாடாளுமன்றம் சென்றார். 2023 சூலை 26 முதல் இவர் முடிக்குரியோர்-பூர்வகுடியினர் உறவுகளுக்கான அமைச்சராக உள்ளார்.

கரி இலங்கையின் முன்னாள் நாடாளுமன்ற உறுப்பினரும் தமிழர் விடுதலைக் கூட்டணியின் தலைவருமான வீ. ஆனந்தசங்கரியின் இரண்டாவது மகன் ஆவார். இலங்கையில் பிறந்த இவர் தனது 10வது அகவையில் 1983 இல் தனது தாயாருடன் கனடாவிற்குப் புலம்பெயர்ந்தார். ரொறன்ரோவில் உள்ள ஓஸ்குட் ஹால் சட்டப் பள்ளியில் சட்டம் பயின்று 2006 இல் பட்டம் பெற்றார். பின்னர் ரொறன்ரோவில் வழக்கறிஞராகப் பணியாற்றினார். கனடிய லிபரல் கட்சியில் இணைந்து அரசியலில் நுழைந்தார். புதிதாக உருவாக்கப்பட்ட இசுக்கார்பரோ-ரூச் பார்க் தொகுதியில் அக்கட்சியின் சார்பில் போட்டியிட்டு அவரை எதிர்த்து போட்டியிட்ட பழைமைவாதக் கட்சியின் வேட்பாளரைத் தோற்கடித்து நாடாளுமன்றம் சென்றார்.

குடும்பம்
---------

கரி ஆனந்தசங்கரி ஹரிணி சிவலிங்கம் என்பவரைத் திருமணம் செய்துள்ளார். இவர்களுக்கு பைரவி, சகானா என இரண்டு பெண் பிள்ளைகள் உள்ளனர்.

விருதுகள்
---------

கரி ஆனந்தசங்கரி இரண்டாம் எலிசபெத் மகாராணியின் வைர விழா மற்றும் பொன் விழா விருதுகளைப் பெற்றிருக்கிறார்.

மேற்கோள்கள்
-----------

1. ↑  "Gary Anandasangaree wins Scarborough-Rouge Park for Liberals in landslide victory". 20 அக்டோபர் 2015. பார்க்கப்பட்ட நாள் 21 அக்டோபர் 2015.
2. ↑  "Prime Minister announces changes to the Ministry". *Prime Minister of Canada* (in ஆங்கிலம்). 2023-07-26. பார்க்கப்பட்ட நாள் 2023-07-26.
3. 1 2  டி. பி. எஸ். ஜெயராஜ் (20 அக்டோபர் 2015). "TULF Leader Sangaree's Lawyer son Gary Anandasangaree elected to Canadian Parliament as the Liberal Party MP of Scarborough – Rouge Park". Archived from the original on 2015-10-21. பார்க்கப்பட்ட நாள் 20 அக்டோபர் 2015.
4. 1 2  "SCARBOROUGH AREA LIBERAL MPs & CANDIDATES ENDORSE JOHN TORY". 20 செப்டம்பர் 2014. Archived from the original on 2015-08-30. பார்க்கப்பட்ட நாள் 21 அக்டோபர் 2015. `{{cite web}}`: Check date values in: `|date=` (help)
**சத்ய பிரதா சாகு** (Sathya Pratha Sahoo) தமிழகத் தலைமை தேர்தல் அதிகாரி ஆவார். இவர் 2018 பிப்ரவரி 22 முதல் தமிழகத் தேர்தல் ஆணையராக நியமிக்கப்பட்டார். 2018 மார்ச் 15 ஆம் நாள் இப்பணியை ஏற்றுக்கொண்டார். இவர் 1997 ஆம் ஆண்டு இந்திய ஆட்சிப்பணி அலுவலர் ஆவார். இவர் ஒடிசா மாநிலத்தைச் சார்ந்தவர் ஆவார். முன்னதாக இவர் சென்னைப் பெருநகர குடிநீர் வடிகால் வாரியத்தின் நிர்வாக இயக்குநராக இருந்தார். நாடாளுமன்றத்திற்கும், தமிழ்நாட்டில் காலியாக உள்ள சட்டசபைத் தொகுதிகளுக்கும் தேர்தல் அறிவிக்கப்பட்டால் தயார் நிலையில் இருப்பதாகத் தெரிவித்தார். இவருக்கு முன்னதாக தமிழக தேர்தல் அதிகாரியாக ராஜேஷ் லகானி பதவியில் இருந்தார்.

மேற்கோள்கள்
-----------

1. ↑  "NAMES OF CHIEF ELECTORAL OFFICERS OF TAMIL NADU" (PDF). Election Commission of India. பார்க்கப்பட்ட நாள் 3 பெப்ரவரி 2019. `{{cite web}}`: Check date values in: `|accessdate=` (help)
2. ↑  "தமிழக தலைமை தேர்தல் அதிகாரியாக சத்யபிரதா சாஹூ நியமனம்". தினமலர். 22 பிப்ரவரி 2018. பார்க்கப்பட்ட நாள் 31 சனவரி 2019. `{{cite web}}`: Check date values in: `|date=` (help)
3. ↑  ""எப்போது தேர்தல் அறிவித்தாலும் நடத்த தயார்" - தேர்தல் அதிகாரி சத்ய பிரதா சாகு தகவல்". தந்தி தொலைக்காட்சி. 25 சனவரி 2019. பார்க்கப்பட்ட நாள் 31 சனவரி 2019.
**டெர்ரன்ஸ் வான்ஸ் கிலியம்** (Terrence Vance Gilliam பிறப்பு 22 நவம்பர் 1940)  ஓர் அமெரிக்க-பிரித்தானிய திரைக்கதை எழுத்தாளர், திரைப்பட இயக்குநர், நடிகர், நகைச்சுவையாளர் மற்றும் மோண்டி பைதானெனும் நகைச்சுவை குழுவின் முன்னாள் உறுப்பினர் ஆவார்.

*டைம் பாண்டிட்ஸ் (1981), பிரேசில் (1985), தி அட்வென்ச்சர்ஸ் ஆஃப் பரோன் முன்சாசென் (1988), தி ஃபிஷர் கிங் (1991), 12 மங்கீஸ் (1995), ஃபியர் அண்ட் லோதிங் இன் லாஸ் வேகாஸ் (1998) தி பிரதர்ஸ் கிரிம் (2005), டைட்லேண்ட் (2005), மற்றும் தி இமாஜினேரியம் ஆஃப் டாக்டர் பர்னாசஸ் (2009).உள்ளிட்ட 13 திரைப்படங்களை கிலியம் இயக்கியுள்ளார்.*

கிலியம் மினசோட்டாவில் பிறந்தார். ஆனால் இவரது உயர்நிலைப் பள்ளி மற்றும் கல்லூரிக் காலங்களில் லாஸ் ஏஞ்சல்ஸில் இருந்தார். அசைவு படம் மற்றும் வரைகலை கலைஞராக தனது தொழில் வாழ்க்கையைத் துவங்கினார் இவர் பைத்தானில் அசைவு பட கலைஞராக பணியில் செய்தார். பின்னர் அங்கு முழுநேர உறுப்பினராக ஆனார். அந்த சமயத்தில் அங்கு நடிக்கும் வாய்ப்பினை பெற்றார். 1970 ஆம் ஆண்டில் இவர் திரைப்பட இயக்குனராக அறிமுகமானார். இவரது பெரும்பான்மையான திரைப்படங்கள் சர்வாதிகாரத்திற்கு எதிரான செயல்பாடுகளை கொட கருத்துக்களை மையமாகக் கொண்டு இருந்துள்ளன.

1988 ஆம் ஆண்டில், கிலிலியம் மற்றும் பிற மான்டி பைதான் உறுப்பினர்கள் பிரித்தானிய சினிமாவுக்கு அளித்த சிறப்பான பங்களிப்புகளுக்காக பிரித்தானிய அகதமி விருதினைப் பெற்றனர். 2009 ஆம் ஆண்டில், கிலியம் வாழ்நாள் சாதனையாளர்களுக்காக பிரித்தானிய அகாதமி ஆதரவு ஊதியம் பெற்றார்.

ஆரம்பகால வாழ்க்கை
-----------------

கில்லியம் மினசோட்டாவின் மினியாப்பொலிஸில் பீட்ரைஸ் (நீ வான்ஸ்) மற்றும் ஜேம்ஸ் ஹால் கில்லியம் ஆகியோருக்கு மகனாகப் பிறந்தார். இவரது தந்தை ஒரு தச்சராக பணிபுரிந்தார்.அதற்கு முன்பாக ஃபோல்கர்சில் விற்பனையாளராக இருந்தார். பின்னர் இவர்கள் மினசோட்டா, மருத்துவ ஏரிக்கு குடிபெயர்ந்தனர்.

இவர்களது குடும்பம் 1952 ஆம் ஆண்டில் லாஸ் ஏஞ்சல்ஸ் பனோரமா நகரத்திற்கு குடிபெயர்ந்தது. கிலியம் பர்மிங்காம் உயர்நிலைப் பள்ளியில் பயின்றார். அங்கு இவர் வகுப்புத் தலைவராக இருந்தார்.

கில்லியம் 1962 ஆம் ஆண்டில் ஆக்சிடெண்டல் கல்லூரியில் அரசியல் அறிவியல் பிரிவில் இளங்கலைப் பட்டம் பெற்றார் .

திரைப்பட வரலாறு
---------------

*டைம் பாண்டிட்ஸ் (1981), பிரேசில் (1985), தி அட்வென்ச்சர்ஸ் ஆஃப் பரோன் முன்சாசென் (1988), தி ஃபிஷர் கிங் (1991), 12 மங்கீஸ் (1995), ஃபியர் அண்ட் லோதிங் இன் லாஸ் வேகாஸ் (1998) தி பிரதர்ஸ் கிரிம் (2005), டைட்லேண்ட் (2005), மற்றும் தி இமாஜினேரியம் ஆஃப் டாக்டர் பர்னாசஸ் (2009).*உள்ளிட்ட 13 திரைப்படங்களை கிலியம் இயக்கியுள்ளார்.

சான்றுகள்
---------

1. ↑  "BBC Music biography". BBC Music. பார்க்கப்பட்ட நாள் 14 September 2015.
2. ↑  "Outstanding British Contribution To Cinema in 1988". BAFTA.org.. பார்த்த நாள்: 25 August 2019.
3. ↑  "Gilliam to get Bafta fellowship".. பார்த்த நாள்: 25 August 2019.
4. ↑   *The Pythons: Autobiography by the Pythons*. St. Martin's Griffin.
5. ↑  "Terry Gilliam '62 Honored by British Film Academy". *Oxy*. Occidental College. 9 February 2009. Archived from the original on 5 ஏப்ரல் 2018. பார்க்கப்பட்ட நாள் 11 ஜனவரி 2020. `{{cite web}}`: Check date values in: `|access-date=` and `|archive-date=` (help)
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Aeretes|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**ஏரெடெசு** (*Aeretes*) என்பது அணில்களின் பேரினமாகும். இது ஓர் ஒற்றை சிற்றினத்தைக் கொண்டுள்ளது. இது வரிப்பல் பறக்கும் அணில் (*ஏரெடெசு மெலனோப்டெரசு*).

பிற்கால பிளோசீன் காலத்தில் சீனாவிலிருந்து இரண்டு புதை படிவ சிற்றினங்கள் அறியப்படுகின்றன.

*ஏரெடெசு* பேரினத்தின் ஆரம்பக்கால புதைபடிவ பதிவுகள் தெற்கு சீனாவில் மத்திய பிளிஸ்டோசீன் படிவுகளிலிருந்து காணப்பட்டன. பெய்ஜிங் பகுதியில், ஆரம்பக்கால பதிவுகள் மேல் குகை மற்றும் ஜோவ்கோடியனில் உள்ள தியான்யுவான் குகையிலிருந்து கிடைத்தவை ஆகும். இந்த புதைபடிமங்கள் பிளிஸ்டோசீன் காலத்தின் பிற்பகுதியில் காணப்பட்டன. இந்த பேரினத்தின் புவியியல் பரவல் வரையறுக்கப்பட்டதாக உள்ளது. *ஏரெடெசு* காலம் முழுவதும் பல் அளவு அதிகரிப்பு மற்றும் குறைவு மூலம் பரிணாமத்தை அனுபவிக்கிறது.

மேற்கோள்கள்
-----------

1. ↑  Jackson, S.M.; Thorington Jr. R.W. (2012). "Gliding Mammals: Taxonomy of Living and Extinct Species". *Smithsonian Contributions to Zoology* (638): 1–117. doi:10.5479/SI.00810282.638.1.
2. ↑  Tong, Haowen (March–April 2007). "Aeretes melanopterus (Pteromyinae, Rodentia) from Tianyuan Cave near Zhoukoudian (Choukoutien) in China". *Geobios* **40** (2): 219–230. doi:10.1016/j.geobios.2006.04.006. .

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q12252819
* விக்கியினங்கள்: Aeretes
* பாசில்வொர்க்சு: 92527
* GBIF: 2437547
* iNaturalist: 46249
* IRMNG: 1271509
* ITIS: 632310
* MSW: 12400280
* என்.சி.பி.ஐ: 226694

 |
**அருணா ஜெயந்தி** ஒரு இந்திய தொழிலதிபரும் கேப்ஜெமினியின் ஆசியா பசிபிக் மற்றும் லத்தீன் அமெரிக்கா வணிக பிரிவின் நிர்வாக இயக்குனரும் ஆவார். இதற்கு முன்னர் பிசினஸ் சர்வீசஸ் என்ற நிறுவனத்தின் தலைமை நிர்வாக அதிகாரியாகவும் கேப்ஜெமினியின் இந்தியத் தலைமை நிர்வாக அதிகாரியாகவும் பணியாற்றியுள்ளார். ஜெயந்தி 2000 ஆம் ஆண்டில் கேப்ஜெமினியில் பணியில் சேர்ந்தார், மேலும் இந்தியாவில் வெளிநாட்டு நிறுவனங்கள் தங்கள் அமைப்புகளைத் துவங்க அமைக்கப்பட்ட முக்கிய குழுவின் ஒரு பகுதியாக இருந்தார், இறுதியில் அவர்களின் உலகளாவிய புற ஒப்படைப்பு சேவைகளுக்கு தலைமை தாங்கினார். ஜெயந்தி நவம்பர் 2014 முதல் கோழிக்கோடு தேசிய தொழில்நுட்ப நிறுவனத்தின் ஆளுநர் குழுவின் தலைவராக உள்ளார்.

கல்வி
-----

ஜெயந்தி 1984 ஆம் ஆண்டில் ஸ்ரீ விலே பார்லே கேலவாணி மண்டலின் (SVKM's NMIMS) நர்சீ மேலாண்மைக் கல்வி நிறுவனத்தில் நிதி மேலாண்மை ஆய்வில் முதுகலைப் பட்டம் பெற்றார் .

விருதுகள்
---------

2011 மற்றும் 2012 ஆம் ஆண்டுகளில் பார்ச்சூன் இதழ் வழங்கிய இந்தியாவின் மிகவும் சக்திவாய்ந்த பெண்கள்' பட்டியலில் ஜெயந்தி இடம்பெற்றார் மேலும் பிசினஸ் டுடேயின் ’வணிகத்தில் மிகவும் சக்திவாய்ந்த பெண்கள்' விருதினை 2011-2015 மற்றும் 2017-2018 ஆம் ஆண்டுகளில் பெற்றுள்ளார். அவர் 2013 இல் 'இந்தியா டுடே வுமன் விருது' பெற்றார். ஜெயந்தி நாஸ்காமின் நிர்வாக சபை உறுப்பினராகவும் உள்ளார்.

மேலும் காண்க
------------

* ரோஷ்னி நாடார்

குறிப்புகள்
-----------

1. ↑  "Capgemini rejig: Aruna Jayanthi elevated as APAC, LatAm biz unit MD". பிசினஸ் ஸ்டாண்டர்ட். 5 September 2018. .
2. ↑  "Aruna Jayanthi leads Latin American operation of Capgemini". Consultancy.lat. 6 September 2018. .
3. ↑  "Women honchos of tech firms appointed to NIT board of governors". தி டைம்ஸ் ஆஃப் இந்தியா. 3 November 2014. .
4. ↑  "Aruna Jayanthi elevated as Capgemini APAC, LatAm business unit MD". பிசினஸ் லைன். 5 September 2018. .
5. ↑  "Aruna Jayanthi puts Indian Women in the limelight with her Contribution to IT Industry". ViralIndianDiary.com. 22 April 2016.

வெளி இணைப்புகள்
---------------

* அருணா ஜெயந்தி
[*தொடர்பிழந்த இணைப்பு*]
**சந்திரிகா பாலன் (Chandrika Balan)** (பிறப்பு : 1954 சனவரி 17) புனைகதை மற்றும் மொழி பெயர்ப்பாளருமான இவர் ஓர் இந்திய இருமொழி எழுத்தாளர் ஆவார். இவர் ஆங்கிலம் மற்றும் மலையாள மொழிகளில் புத்தகங்களை வெளியிட்டுள்ளார். மலையாளத்தில் **சந்திரமதி** என்றப் புனைப்பெயரில் எழுதி வருகிறார். மேலும் ஆங்கிலம் மற்றும் மலையாள மொழிகளில் விமர்சகரும் ஆவார். சந்திரமதி ஆங்கிலத்தில் நான்கு புத்தகங்களையும், மலையாளத்தில் 20 புத்தகங்களையும் வெளியிட்டுள்ளார். இதில் ஒரு புதினம், இடைக்கால மலையாளக் கவிதைகளின் தொகுப்பு, இரண்டு கட்டுரைகளின் தொகுப்புகள், இரண்டு நினைவுக் குறிப்புகள் மற்றும் ஆங்கிலத்திலிருந்து மொழிபெயர்க்கப்பட்ட ஐந்து புத்தகங்கள் உட்பட 12 சிறுகதைத் தொகுப்புகள் உள்ளன.

கல்வி வாழ்க்கை
--------------

சந்திரமதி கேரளாவின் திருவனந்தபுரத்தில் பிறந்தார். 1976ஆம் ஆண்டில் கேரள பல்கலைக்கழகத்தில் ஆங்கில மொழி மற்றும் இலக்கியத்தில் முதுகலைப் பட்டம் பெற்றார். 1988ஆம் ஆண்டில் கேரள பல்கலைக்கழகத்தில் தனது முனைவர் பட்டம் பெற்றார். திருவனந்தபுரம் அனைத்து புனிதர்கள் கல்லூரியில் ஆங்கில இலக்கிய பேராசிரியராவும் இருந்தார். 1993 முதல் 1994 வரை *மெடிவல் இன்டியன் லிட்ரேட்சர்* என்ற இதழில் நிர்வாக ஆசிரியராக பணியாற்றினார்.

இவரது கல்வி வாழ்க்கையை அங்கீகரிக்கும் விதமாக 1999 ஆம் ஆண்டில் மிகச் சிறந்த ஆசிரியருக்கான பேராசிரியர் சிவபிரசாத் அறக்கட்டளை விருதையும்  2002  கேரளாவில் செயின்ட் பெர்ச்மன்ஸ் கல்லூரியின் முன்னாள் மாணவர் சங்கத்தின் சிறந்த கல்லூரி ஆசிரியருக்கான விருதினையும் பெற்றார். 1998 ஆம் ஆண்டில் சாகித்ய அகாடமியின் கலாச்சார பரிமாற்ற திட்டத்தின் கீழ் 10 இந்திய எழுத்தாளர்கள் குழுவுடன் சுவீடனுக்கு சென்றார். இந்தப் பயணம் இவருக்கு "ரெய்ண்டீர்" என்ற சிறுகதையை எழுத ஊக்கமளித்தது.

குறிப்புகள்
-----------

1. 1 2  Dutt, Kartik Chandra (1999). *Who's who of Indian Writers, 1999: A-M*. சாகித்திய அகாதமி. பக். 220. .
2. ↑   *In their own voice: The Penguin anthology of contemporary Indian women poets*. Penguin Books. 1993. பக். 251. .
3. ↑  Ramesh, Rasika. "Teacher, Writer and Cancer Fighter". Yentha.com இம் மூலத்தில் இருந்து 2013-10-19 அன்று. பரணிடப்பட்டது.. .
4. ↑  "Dr.Chandrika Balan". *www.chandrikabalan.com*. Archived from the original on 2019-05-25. பார்க்கப்பட்ட நாள் 2019-05-25.
5. 1 2  "Alumni Awards". Alumni Association of St. Berchmans College, Kuwait Chapter. Archived from the original on 24 ஜூலை 2013. பார்க்கப்பட்ட நாள் 9 August 2012. `{{cite web}}`: Check date values in: `|archive-date=` (help)

வெளி இணைப்புகள்
---------------

* அதிகாரப்பூர்வ இணையதளம்
**டொமினிக் பிரசண்டேசன்** (*Dominic Presentation*; பிறப்பு: பெப்ரவரி 19, 1949) ஒரு இந்திய அரசியல்வாதியும், கேரள மாநிலத்தின் கொச்சி தொகுதியின் முன்னாள் சட்டமன்ற உறுப்பினரும் ஆவார். இவர் கேரள பிரதேச காங்கிரசு குழுவின் நிர்வாக உறுப்பினரும், அகில இந்திய காங்கிரஸ் கமிட்டி உறுப்பினரும் ஆவார். உம்மன் சாண்டி தலைமையில் நடத்தப்பட்ட 11 வது கேரள சட்டசபையில் மீன்வளம், விளையாட்டு, விமான நிலையம் மற்றும் சிறுபான்மையினர் நலன் ஆகிய துறைகளுக்கு அமைச்சராக இருந்தார்.

ஆரம்ப வாழ்க்கை
--------------

டொமினிக் பிரசண்டேசன் 1949 பிப்ரவரி 19 இல் பெலிக்சு பிரசண்டேசன், ரோசம்மா ஆகியோருக்குக் கட்டூரில் பிறந்தார்.

பணி
---

இவர் தனது அரசியல் வாழ்க்கையை பள்ளிக்கல்வி கற்றபோதே தொடங்கினார். எர்ணாகுளம் நகரில் செயல்பட்ட கேரள மாணவர் சங்கத்தின் செயலாளர், இந்திய தேசிய மாணவர் சங்க உறுப்பினர், புனித ஆல்பர்ட் கல்லூரியின் தலைவர், 1998ம் ஆண்டில் கொச்சின் நகராட்சி ஆணையத்தின் எதிர்க்கட்சி தலைவர், எர்ணாகுளம் மாவட்ட காங்கிரஸ் குழுவின் செயலாளர், கேரள பல்கலைக்கழக சங்கத்தின் செயற்குழு உறுப்பினர் என்பவை உள்ளிட்ட பல்வேறு பல்வேறு பதவிகளை வகித்துள்ளார்.

குறிப்புகள்
-----------

1. ↑  "Ernakulam District MLA List". Archived from the original on 7 April 2013. பார்க்கப்பட்ட நாள் 9 January 2013.
2. ↑  News The Hindu 10 November 2009
3. ↑  News The Hindu 03 September 2010
[*தொடர்பிழந்த இணைப்பு*]
4. ↑  "News The Hindu 07 September 2004". Archived from the original on 17 ஜனவரி 2005. பார்க்கப்பட்ட நாள் 7 ஜனவரி 2021. `{{cite web}}`: Check date values in: `|access-date=` and `|archive-date=` (help)
5. 1 2 3 4  MLA official Web portal Gov of Kerala
6. ↑  Niyamasabha MLA list

வெளி இணைப்புகள்
---------------

* அதிகாரப்பூர்வ இணையதளம்
* www.kerala.gov.in
* niyamasabha.org
Hobsbawm (2011)
**எரிக் ஹாபஸ்பாம்** (*Eric Hobsbawm*, பிறப்பு ஜூன் 9, 1917. இறப்பு ஒக்டோபர் 1, 2012) ஒரு பிரித்தானிய மார்க்சிய சிந்தனையாளர் மற்றும் வரலாற்றாசிரியர்.

வாழ்க்கை
--------

ஹாப்ஸ்பாம் 1917 இல் எகிப்தில் அலெக்ஸாண்டிரியாவில் யூதப்பெற்றோருக்கு மகனாகப் பிறந்தார். தந்தை லியோபால்ட் பெர்ஸி ஓப்ஸ்பாம் (Leopold Percy Obstbaum). தாய் நெல்லி க்ரன்(Nelly Grün). பெற்றோர் சேர்மானிய பின்புலம் கொண்டவர்கள் என்றாலும் குழந்தைகளை ஆங்கிலம் பேசுபவர்களாக வளர்த்தார்கள். 1929இல் தந்தை இறந்தார். தாய் இரண்டுவருடம் கழித்து இறந்தார். எரிக் ஹாபஸ்பாமும் தங்கை நான்ஸியும் தாய்வழி மாமியின் பராமரிப்பில் வாழ்ந்தார்கள். 1933இல் அவர்கள் இலண்டனுக்கு புலம் பெயர்ந்தார்கள். எரிக் ஹாப்ஸ்பாம் செயிண்ட் மேரில்போன் க்ராமர் பள்ளியில் படிக்க அராம்பித்தார்

ஹாப்ஸ்பாம் இருமுறை மணம்புரிந்தார். 1943இல் அவர் மணந்த மூரியல் சீமன் (Muriel Seaman) ஐ 1951இல் விவாகரத்து செய்தார். பின்னர் மேரிலின் ஷ்வார்ஸை (Marlene Schwarz) மணந்தார், அவர்களுக்கு இரு குழந்தைகள். ஜூலியா ஹாப்ஸ்பாம் ஆண்டி ஹாப்ஸ்பாம்.

ஹாப்ஸ்பாம் மார்க்சிய நம்பிக்கைகொண்டவர். பிரிட்டன் கம்யூனிஸ்டு கட்சியின் உறுப்பினர். கட்சியின் வரலாற்று ஆசிரியர்குழு உறுப்பினர். 1998இல் ஹாப்ஸ்பாம் கம்பானியன் ஆஃப் ஆனர் விருது பெற்றார். 2003ல் அவரது ஐரோப்பிய வரலாற்றாய்வுக்காக பால்ஸான் பிரைஸ் பெற்றார்

அரசியல்
-------

1031இலேயே ஹாப்ஸ்பாம் ஜெர்மானிய சோசலிச இளைஞர் இயக்கத்தில் சேர்ந்தார். 1936இல் ஜெர்மானிய கம்யூனிஸ்டுக்கட்சியில் சேர்ந்தார். கம்யூனிஸ்டு வரலாற்றாசிரியர் சங்கத்தில் 1946 முதல் 1956 வரை பணியாற்றினார். 1956இல் சோவியத் ஒன்றியம் ஹங்கேரியைத் தாக்கியபோது பெரும்பாலான வரலாற்றாசிரியர்கள் அந்தக் குழுமத்தில் இருந்து விலகினார்கள்; ஹாப்ஸ்பாம் நீடித்தார். ஆனால் அப்போதே சோவியத் ஒன்றியம் ஸ்டாலினிய நோக்கில் இழைத்த ஜனநாயகப் படுகொலைகளைக் கண்டிக்கவும் செய்தார்.

ஹாப்ஸ்பாம் பின்னர் ஐரோப்பிய கம்யூனிசத்தை ஆதரித்தார். 197இ8ல் ஹாப்ஸ்பாம் சமூகத்தில் தொழிலாளர்களுக்கு இருந்த மையப்பங்களிப்பு இல்லாமலாகிவிட்டது என்றும் இனிமேல் மார்க்சியம் அவர்களை மட்டுமே நம்பி இருக்கமுடியாது என்றும் ‘உழைப்பாளர்களின் முன்னோக்கிய பயணம் தடைபட்டதா?’ என்ற கட்டுரையில் எழுதினார். அந்தக்கருத்து சம்பிரதாய மார்க்ஸியர் நடுவே கடுமையான விமர்சனத்துக்கு உள்ளாகியது. மார்க்சிசம் டுடே இதழில் தொடர்ச்சியாக அரசியல் கட்டுரைகள் எழுதிக்கொண்டிருந்தார். 1960களுக்குப்பின் ஹாப்ஸ்பாம் சோவியத் பாணி மார்க்சியத்தில் நம்பிக்கை இழந்து மார்க்சிய செயல்திட்டங்களில் சமகாலத்தன்மை கொண்ட மாறுதல்களுக்காக வாதிட ஆரம்பித்தார்

பணி
---

ஹாப்ஸ்பாம் பெர்லினின் பிரின்ஸ் ஹென்ரிச் ஜிம்னேசியத்தில் கல்வி பயின்றார். பின்னர் செயிண்ட் மேரில்போன் கிராமர் பள்ளியிலும், கேம்ப்ரிட்ஜ் கிங்ஸ் கல்லூரியிலும் கல்வி பயின்றார். ஃபேபியன் சமூகத்தைப்பற்றிய ஆய்வுக்காக முனைவர் பட்டம் பெற்றார். 1947இல் ஹாப்ஸ்பாம் இலண்டன் பல்கலைக்கழகத்தில் பிர்க்பெக் கல்லூரியில் ஆசிரியராகப் பணியாற்றினார். 1959 முதல் ஆய்வுப்பேராசிரியராகவும் 1982 முதல் முதுநிலைப் பேராசிரியராகவும் பணியாற்றினார்.

படைப்புகள்
----------

ஹாப்ஸ்பாம் ஐரோப்பிய வரலாற்றைப்பற்றிய அவரது மூன்று நூல்களுக்காகவே பெரிதும் மதிக்கப்படுகிறார். பத்தொன்பதாம் நூற்றாண்டைப்பற்றி அவர் எழுதிய புரட்சியின் யுகம் (The Age of Revolution: Europe 1789–1848) முதலியத்தின் யுகம் (The Age of Capital: 1848–1875)சாம்ராஜ்ய யுகம் (The Age of Empire: 1875–1914) ஆகிய நூல்கள் செவ்வியல் ஆக்கங்கள் என கருதப்படுகின்றன. ஹாப்ஸ்பாம் எழுதிய மார்க்ஸிய நூல்கள் மார்க்ஸிய ஆய்வாளார்கள் நடுவே செல்வாக்குடன் உள்ளன
**தங்க இனிப்பு** (*Golden Sweet*) என்பது ஆப்பிள் சாகுபடி வகைகளுள் ஒன்றாகும்.

தோற்றம்
-------

தங்க இனிப்பு ஆப்பிள் அமெரிக்க மாநிலமான கனெடிகட்டில் தோன்றியது. ஆனால் இதனுடைய கலப்பு பெற்றோர் யார் என்பது தெரியவில்லை.

அளவு
----

ஒரு தங்க இனிப்பு ஆப்பிள் நடுத்தரம் முதல் பெரிய அளவினவை.

பழுக்கும்காலம்
--------------

தங்க இனிப்பு ஆப்பிள்கள் வழக்கமாக ஜூலை பிற்பகுதியிலிருந்து ஆகஸ்ட் தொடக்கத்தில் பழுக்க ஆரம்பிக்கும், இருப்பினும் பகுதியைப் பொறுத்தது. அறுவடை செப்டம்பர் வரை தொடரலாம்.

சுவை
----

தங்க இனிப்பு ஆப்பிளின் சுவை மிகவும் இனிமையானது, புளிப்பு சுவை சுத்தமாக இல்லை. இதன் சுவையானது "தேன் இனிப்பு" என்று விவரிக்கப்பட்டுள்ளது. இதில் அமில சுவையும் இல்லை. தங்க இனிப்பு ஆப்பிளை உடனடியாக சாப்பிடுவது நல்லது. ஆப்பிள் சாஸ் அல்லது ஆப்பிள் சாறு தயார்க்க நல்லது.

மேலும் காண்க
------------

* டோல்மேன் ஸ்வீட், ஒத்த, ஆனால் அதே ஆப்பிள் அல்ல

மேற்கோள்கள்
-----------

1. ↑  "Golden Sweet Apples". cooksinfo.com. பார்க்கப்பட்ட நாள் 1 December 2018.
2. ↑  "Comprehensive Apple Variety List". applejournal.com. 2000. பார்க்கப்பட்ட நாள் 1 December 2018.
3. ↑  Beamer, Dave. "Coastal Apple Varieties". ucanr.edu. பார்க்கப்பட்ட நாள் 1 December 2018.
4. ↑  "From the Ground Up: The apple—ephemeral and persistent". dailylocal.com. Archived from the original on 2 டிசம்பர் 2018. பார்க்கப்பட்ட நாள் 1 December 2018. `{{cite web}}`: Check date values in: `|archive-date=` (help)

வெளிப்புற இணைப்புகள் மற்றும் குறிப்புகள்
----------------------------------------

* ஒரு குறிப்பு
**தயா சரண் சின்கா** (*Daya Saran Sinha*) (18 மார்ச், 1941 - 23 அக்டோபர், 2023) ஒரு இந்திய நீதிபதி மற்றும் குசராத்து உயர்நீதிமன்றத்தின் **18வது** முன்னாள் தலைமை நீதிபதி மற்றும் 12 செப்டம்பர் 2006 அன்று அமைக்கப்பட்ட **குஜராத் மாநில மனித உரிமைகள் ஆணையத்தின் முன்னாள் மற்றும் முதல் தலைவர்** ஆவார்.

தொழில்
------

சின்கா 1941- ஆம் ஆண்டில் பிறந்தார். 1959- ஆம் ஆண்டில் அலகாபாத் பல்கலைக்கழகத்தில் கலை மற்றும் சட்டத்தில் பட்டம் பெற்றார். சட்டப் படிப்பை முடித்த பிறகு, இவர் குடிமையியல், கம்பெனி, வரி மற்றும் அரசியலமைப்பு விடயங்களில் அலகாபாத் உயர் நீதிமன்றம் மற்றும் இந்திய உச்ச நீதிமன்றத்தில் பயிற்சியைத் தொடங்கினார். இவர் அலகாபாத் உயர் நீதிமன்ற சட்ட உதவி உறுப்பினராகவும், நிலையான ஆலோசகராகவும், உத்தரபிரதேச மாநிலத்தின் கூடுதல் தலைமை நிலை ஆலோசகராகவும் பணியாற்றினார். சின்கா கிழக்கு ரயில்வே மற்றும் உத்தரப் பிரதேச அரசின் பல சட்டப்பூர்வ அமைப்புகளின் மூத்த வழக்கறிஞராக ஆஜரானார். 1986-ஆம் ஆண்டில் அலகாபாத் உயர் நீதிமன்ற நீதிபதியானார். டி.லிட் பட்டமும் பெற்றார். (இலக்கிய முனைவர்). 17 மார்ச் 2002 அன்று அவர் குசராத்து உயர் நீதிமன்றத்தின் தலைமை நீதிபதியாக உயர்த்தப்பட்டார். இவரது பதவிக்காலத்தில் நீதிபதி சின்கா 2006 முதல் 2011 வரை குஜராத் மாநில மனித உரிமைகள் ஆணையத்தின் முதல் தலைவராகப் பணியாற்றினார்.இவர் தலைமை நீதிபதியாக இருந்து 2003 மார்ச் 18 அன்று ஓய்வு பெற்றார்.

இறப்பு
------

அக்டோபர் 23, 2023 அன்று, நீதிபதி சின்கா காலை 8:15 மணிக்கு புது தில்லியில் உள்ள மேக்ஸ் ஹாஸ்பிடல் சாகேட்டில் இறந்தார். இவருக்கு மேல் சுவாசக் குழாயில் கடுமையான பாக்டீரியா தொற்று இருந்தது, இது செப்சிஸை ஏற்படுத்தியது. இறப்புக்கான காரணம் செப்டிக் ஷாக் மற்றும் சுவாசக் கோளாறு என்று கூறப்படுகிறது. இவரது உடல் தகனத்திற்காக அலகாபாத்திற்கு அவரது இல்லத்தில் கொண்டு வரப்பட்டு, 2023 அக்டோபர் 24 அன்று மதியம் அவரது மூத்த பேரனால் இறுதிச் சடங்குகள் செய்யப்பட்டது.

மேற்கோள்கள்
-----------

1. ↑  "Hon'ble Mr. Justice D.S. Sinha, Senior Judge". பார்க்கப்பட்ட நாள் 10 November 2018.
2. ↑  "Member's Details". பார்க்கப்பட்ட நாள் 10 November 2018.
3. ↑  "Hon'ble Dr. Justice Daya Saran Sinha". *gujarathighcourt.nic.in*. பார்க்கப்பட்ட நாள் 10 November 2018.
4. ↑  P. K. Das. *Protection of Women from Domestic Violence*. பன்னாட்டுத் தரப்புத்தக எண்:9788175349513.. பார்த்த நாள்: 10 November 2018.
5. ↑  "Human Rights Commission". பார்க்கப்பட்ட நாள் 10 November 2018.
**கரூர் மருத்துவக் கல்லூரி** இந்தியாவின் தமிழ்நாட்டில் கரூரில் அமைந்துள்ள ஒரு மருத்துவக் கல்லூரி ஆகும். இது சென்னையில் அமைந்துள்ள டாக்டர். எம்.ஜி.ஆர் மருத்துவப் பல்கலைகழகத்தின் கீழ் இயங்கிக் கொண்டிருக்கிறது.

வரலாறு
------

2014 ஆம் ஆண்டு தமிழக முதலமைச்சராக இருந்த ஜெ. ஜெயலலிதா சட்டப்பேரவையில் கரூர், காந்தி கிராமத்தில் மருத்துவக் கல்லூரி அமைக்கப்படும் என்று அறிவித்தார். இதன் அடிப்படையில் 17.45 ஏக்கர் நிலம் தேர்வு செய்யப்பட்டடு 2018 ஆம் ஆண்டு கல்லூரி கட்டும் பணி துவக்கப்பட்டது. 150 மாணவர்கள் பயிலக்கூடிய வகையிலும், 820 படுக்கைகள் கொண்ட மருத்தவமனையும் கூடியதாக கல்லூரி உருவாக்கப்பட்டது. இதையடுத்து கரூர் மருத்துவக் கல்லூரியானது 2019ஆம் ஆண்டு தமிழக முதலமைச்சரால் திறந்து வைக்கப்பட்டது.

இக்கல்லூரி வளாகத்தில் இயல்கூடம், நிர்வாகக் கட்டிடம், மாணவ, மாணவியர் விடுதி, கல்லூரி முதல்வர் குடியிருப்பு, மருத்துவ ஆசிரியர் குடியிருப்பு, செவிலியர் தங்கும் விடுதி, உறைவிட மற்றும் உதவி உறைவிட மருத்துவ அலுவலர், மருத்துவ மண்காணிப்பாளர் மற்றும் செவிலியர் கண்காணிப்பாளர் குடியிருப்புகள் போன்றவை கட்டப்பட்டுள்ளன.

இம்மருத்துவ கல்லூரியானது தமிழகத்தின் 23வது மருத்துவ கல்லூரி ஆகும்.

மேற்கோள்கள்
-----------

1. ↑  "கரூர் அரசு மருத்துவக் கல்லூரி திறந்துவைப்பு". *செய்தி*. புதிய தலைமுறை. 2019 சூல் 31. பார்க்கப்பட்ட நாள் 1 ஆகத்து 2019. `{{cite web}}`: Check date values in: `|date=` (help)
2. ↑  "150 இடங்களுடன் புதிதாக தோற்றுவிக்கப்பட்ட கரூர் அரசு மருத்துவ கல்லூரி திறப்பு முதலாமாண்டு வகுப்புகளை தொடங்கி வைத்தார் முதல்வர்". *இந்து தமிழ்*. ஆகத்து 1 2019.
**சமர்** (Samar) என்பது பிலிப்பீன்சின் விசயாசின், கிழக்கு விசயாசுப் பிராந்தியத்தில் அமைந்துள்ள ஆறு மாகாணங்களில் ஒன்றாகும். இதன் தலைநகரம் கட்பலோகன் ஆகும். இம்மாகாணம் 1768 ஆம் ஆண்டில் ஸ்தாபிக்கப்பட்டது. இதன் தற்போதைய மாகாண சபை ஆளுநர் *சாரீ ஆன் டி, டன்* (Sharee Ann T. Tan) ஆவார். இதன் மொத்த நிலப்பரப்பளவு 6,048.03 சதுர கிலோமீற்றர்கள் ஆகும். 2015 ஆம் ஆண்டின் சனத்தொகைக் கணக்கெடுப்புக்கு அமைவாக சமர் மாகாணத்தின் சனத்தொகை 780,481 ஆகும்.
மேலும் பிலிப்பீன்சில் காணப்படும் 81 மாகாணங்களில், மொத்த நிலப்பரப்பளவின் அடிப்படையில் இம்மாகாணம் 10ஆம் மாகாணமாகவும் சனத்தொகையின் அடிப்படையில் 34ஆம் மாகாணமாகவும் காணப்படுகின்றது. இம்மாகாணத்தில் 951 கிராமங்களும், 24 மாநகராட்சிகளும் உள்ளன. அத்துடன் இம்மாகாணத்தில் தகலாகு, ஆங்கிலம் உள்ளடங்கலாக நான்கு பிரதான மொழிகள் பேசப்படுகின்றன. கடலிலிருந்து இமாகாணத்தின் அதிகூடிய நில உயரம் 850 மீற்றர்கள் ஆகும். இம்மாகாணம் பேர்டினன்ட் மகலன் தரிசித்த மாகாணங்களில் ஒன்றாக விளங்குகின்றது.

மேற்கோள்கள்
-----------

1. ↑  "List of Provinces". *PSGC Interactive*. Makati City, Philippines: National Statistical Coordination Board. Archived from the original on 21 ஜனவரி 2013. பார்க்கப்பட்ட நாள் 30 December 2013. `{{cite web}}`: Check date values in: `|archive-date=` (help); Unknown parameter `|` ignored (help)
2. ↑  "Population of the provine". Archived from the original on 2011-07-09. பார்க்கப்பட்ட நாள் 2017-01-05.`{{cite web}}`: CS1 maint: unfit URL (link)

வெளி இணைப்புகள்
---------------

அதிகாரபூர்வ இணையத்தளம்
**தங்கக் கேடயத் திட்டம்** அல்லது **சீனப் பெருந்தீச்சுவர்** என்பது சீனஅரசின் பொதுமக்கள் பாதுகாப்பு அமைச்சகம் கொண்டுவந்த இணையத் தணிக்கை மற்றம் கூர்ந்தாய்வுத் திட்டமாகும். 1998 ஆம் ஆண்டில் துவங்கப்பட்ட இத்திட்டம் 2003 ஆம் ஆண்டு நவம்பர் மாதம் முதல் அமுலாக்கத்தில் உள்ளது. இதன் மூலம் வெளிநாட்டு இணையத்தொடர்புகளைத் தணிக்கை செய்யவும், தடை செய்யவும், கண்காணிக்கவும் இத்திட்டம் பயன்படுகிறது.

*காற்று வேண்டும் என்று ஜன்னலைத் திறந்தால் பூச்சிகள் உள்ளே வருவதையும் கருத்தில் கொள்ள வேண்டும்* என்ற டங் சியாவுபிங்கின் கருத்து இத்திட்டத்திற்கான அடிப்படை எனக் கருதப்படுகின்றது.

தலாய் லாமா குறித்த வலைத்தளங்கள், ஆபாச வலைத்தளங்கள், சீன மக்களாட்சிக் கட்சி, பிபிசி சீனம் உள்ளிட்ட பல தடை செய்யப்பட்ட தளங்களாகும். விக்கிப்பீடியாவும் பல முறை தடைசெய்யப்பட்டுள்ளது.

மேர்கோள்கள்
-----------

1. ↑  "How China's Internet Police Control Speech on the Internet". Radio Free Asia. பார்க்கப்பட்ட நாள் 11 June 2013.. `{{cite web}}`: Check date values in: `|accessdate=` (help)
2. ↑  R. MacKinnon "Flatter world and thicker walls? Blogs, censorship and civic discourse in China" Public Choice (2008) 134: p. 31–46, Springer
நியூயார்க் நகரின் பிரபலமான டைம்ஸ் சதுக்கம்
**டைம்ஸ் சதுக்கம்** (*Times square*) என்பது அமெரிக்காவின் நியூயார்க் மாநகரில் மன்ஹாட்டன் பெருநகரில் பகுதியில் உள்ள ஒரு வணிக மற்றும் பல்நோக்கு சதுக்கம் ஆகும். இது நியூயார்க் நகரின் பிரபலமான ''ப்ரோட்வே'' சாலையும் *ஏழாவது அவென்யூவும்* சந்திக்கும் சந்திப்பில் உள்ளது. இந்த சதுக்கம் 1904 ஆம் ஆண்டு வரை லாங்கேக்கர் சதுக்கம் என்று அழைக்கப்பட்டு வந்தது. நியூயார்க் மாநகரம் என்றவுடன் அனைவருக்கும் நினைவில் வரக்கூடிய இடமாக இந்த டைம்ஸ் சதுக்கம் இருக்கிறது. பல வண்ண மின்னொளிகளால் பிரகாசிக்கும் இந்த இடத்தில பல முக்கிய நிறுவனங்களின் தலைமை அலுவலகங்கள் அமைந்துள்ளன. மன்ஹாட்டன் பெருநகரபகுதியில் சுற்றலா பயணிகளால் அதிகம் விரும்பப்படும் இடமாக இந்த சதுக்கம் உள்ளது.

வரலாறு
------

முன்பு இந்த இடம் லாங்கேக்கர் சதுக்கமாக அறியப்பட்டது
அமெரிக்கப் புரட்சிக்கு முன்னும், அதற்கு பின்னரும் இந்த இடம் ஜார்ஜ் வாஷிங்க்டன் கீழ் பணி புரிந்த ஜெனரல் ஜான் மொரின் ஸ்காட்டிற்கு சொந்தமாக இருந்தது .

##### 20-ஆம் நூற்றாண்டு

அமெரிக்காவின் பிரபல தி நியூயார்க் டைம்ஸ் நாளிதழ் 1904 ஆம் ஆண்டு தனது அலுவலகத்தை புதிதாக நிர்மாணிக்கப்பட்ட டைம்ஸ் கட்டிடத்திற்கு மாற்றிய நாள் முதல் இந்த இடத்திற்கு டைம்ஸ் சதுக்கம் என்ற பெயர் உண்டானது. அதற்கு முன்பு இந்த இடம் லாங்கேக்கர் சதுக்கமாக அறியப்பட்டது. அப்போது அமைந்த வானுயர்ந்த டைம்ஸ் கட்டிடத்தின் பெயரில் இந்த இடம் *டைம்ஸ் ஸ்கொயர்* என்று நியூயார்க் நகரவாசிகளால் அழைக்கப்பட்டது. பின்னர் வந்த காலங்களில் இந்த இடம் முக்கிய தருணங்களில் பொது மக்கள் கூடும் இடமாக மாறிவிட்டது. அமெரிக்கவாசிகளுடன் சுற்றுலா பயணிகளும் சேர்ந்து புத்தாண்டுக் கொண்டாட்டம், புதிய அதிபர்களின் பதவியேற்பு, *வேர்ல்ட் சீரீஸ்* என அனைத்து தருணங்களையும் இந்த சதுக்கத்தில் உள்ள *ஜம்போட்ரான்களில்* பார்த்து மகிழ்கின்றனர்.

அடையாளங்கள்
-----------

கலை மற்றும் வணிகங்களின் சந்திப்பாக உள்ள இந்த சதுக்கத்தில் எப்போதும் மின்னிக்கொண்டிருக்கும் வண்ண விளக்குகளும் ஜம்போட்ரான்களில் ஓடிகொண்டிருக்கும் செய்திவரிகள் இவற்றுடன்,

* *ட்டி கே ட்டி எஸ்* என அழைக்கப்படும் தள்ளுபடி டிக்கெட் விற்பனை மையம்
* *கோகோ கோலா* பானத்தின் விளம்பரபலகை
* பிரகாசிக்கும் *நியான்* விளக்குகள்

போன்றவை கவனத்தை ஈர்க்கும் காட்சிகள்.

டைம்ஸ் சதுக்கத்தில் உள்ள பிரபலமான கட்டிடங்கள்
---------------------------------------------

* *ஒன் டைம் ஸ்கொயர்*
* *பிரில் பில்டிங்*
* *தாமஸ் ராய்ட்டர் பில்டிங்*
* *டைம்ஸ் ஸ்கொயர் டவர்*
* *பேங்க் ஆப் அமெரிக்க டவர்*
* *தி ஒரியன்*
* 5 *டைம்ஸ் ஸ்கொயர்*
* 3 *டைம்ஸ் ஸ்கொயர்*

இங்குள்ள முக்கிய அலுவலகங்கள்
----------------------------

* *எம்டிவி நெட்வொர்க்ஸ்*
* *தி நியூயார்க் டைம்ஸ் கம்பெனி*
* *ஓ'மெல்வெனி & மையர்ஸ்*
* *தாமஸ் ராய்ட்டர்* (செய்தி நிறுவனம்)

மேற்கோள்கள்
-----------

1. ↑  Ulam, Alex (June 2, 2008). "John Jacob Astor: The making of a hardnosed speculator | The Real Deal | New York Real Estate News". The Real Deal. Archived from the original on பிப்ரவரி 15, 2010. பார்க்கப்பட்ட நாள் April 21, 2010. `{{cite web}}`: Check date values in: `|archive-date=` (help)

வெளியிணைப்புகள்
---------------

* The Times Square Alliance
* Times Square 360 Panorama
* Times Square Arts Center பரணிடப்பட்டது 2019-06-27 at the வந்தவழி இயந்திரம்
* Times Square live streaming webcams on Earthcam.com